JohanHeinsen/ENO huggingface dataset:
Aarhuus Stifts-Tidende, 1846-07-13
Til 1ste November 1836 er formedelst anden Bestemmelse et godt Bageri, hvortil er god Søgning og en meget beqvem og god Beboelsesleilighed, at faae tilleie for en billig aarlig Leieafgift. Bageriet er beliggende i en at Jyllands mindre Kjøbstæder. Man behager personlig eller i frankerede Breve at henvende sig til A. Hansen, Commissionair i Aarhuus.
Aarhuus Stifts-Tidende, 1846-07-13
Den Huusleilighed, med Have og Udhuus, som beboes af Enkemadame Bagger, kan erholdes tilleie til 1ste November, naar man derom henvender sig til Præsten i Holme.
Aarhuus Stifts-Tidende, 1846-07-13
Hos en Præstefamilie i Omegnen af Aarhuus kan en dannet Dame, som selv vil meublere, modtages i Kost og Logis. Nærmere Underretning gives, naar man vil behage at aflægge billet paa dette Blads Contoir, mrk. E, med Opgivende af Navn og Stand.
Aarhuus Stifts-Tidende, 1846-07-13
En Beboelsesleilighed er tilleie paa Vestergade, bestaaende af en Sal paa 4 Fag til Gaden, to Værelse til Gaarden, og et Soveværelse, med Kjøkken, Spisekammer og Pigekammer, Kielder og Loftsplads, og kan faaes strax eller til October Flyttedag. Det nærmere kan faaes at vide hos Sadelmager Lind paa Vestergade Nr. 649.
Aarhuus Stifts-Tidende, 1846-07-13
Et ungt dannet Menneske, som 5 a 6 Aar har været anbragt ved Landvæsenet og erhvervet sig meget practisk Duelighed, hvorfor han kan forevise særdeles gode Anbefalinger, ønsker Condition til 1ste Novbr. paa en Gaard, hvor han ved sin Flid og en duelig Landmands Veiledning end mere kunde udvikle sine Kundskaber. Han seer ikke saameget paa Lønnen som paa en blid og god Omgang i Huset. Herpaa Reflecterende behage i portofrie Breve at henvende sig til Baadsgaard, Fæstemand i Horsens.
Aarhuus Stifts-Tidende, 1846-07-13
For en Pige, som kjender til Meieriforretninger, er en Plads strax at tiltræde paa en Herregaard som Ballepige eller Undermeierske. Man melder sig personlig til Baadsgaard, Fæstemand i Horsens.
Aarhuus Stifts-Tidende, 1846-07-13
Trykt i Aarhuus Stiftsbogtrykkeri. Endeel Tjenestetyender, men især Røgtere og Malkepiger, kunne anvises Tjenester til 1ste Novbr., naar de med gode Skudsmaal henvende sig til Fæstecontoiret i Horsens.
Aarhuus Stifts-Tidende, 1846-07-13
En Huusjomfru, som i flere Aar har bestyret Huusholdning paa egen Haand, og kan paatage sig saavel den finere Kogning, som den simplere, ønsker sig en Condition til 1ste November. Adressecontoiret modtager Billetter i 8 Dage mrk. A. M. Wat-Maskiner.
Aarhuus Stifts-Tidende, 1846-07-13
To nye Karlemaskiner, efter nye Constructioner, der ere udmærkede, og som arbeide 12 Dusin Watter daglig, ere tilsalg, enten med grundig Underviisning i Fabricationen. og grundig Lærdom i Maskinens øvrige Behandling eller uden samme; til nærmere Underretning behage Reflecterende i portofrie Breve at henvende sig i Kjøbenhavn i lille Kongensgade No. 14 hos I. C. Borup.
Aarhuus Stifts-Tidende, 1846-07-13
Da jeg har erholdt Borgerskab som Høker, tager jeg mig den Frihed at anbefale mit Udsalg af alle til denne Handel henhørende Gjenstande, saavel i større som mindre Partier. For reel Behandling og billige Priser indestaaes. M. Nellemann.
Aarhuus Stifts-Tidende, 1846-07-13
Ved eget Jndkjøb i Kjøbenhavn er min Boutik forsynet med det saa meget berømte Vordingborg Flæsk, do. Skinker, fyenske Meieri=Ost, Schweitzer Dito, Appetit- og Bønder Oste, ræset Lax, norske fede Sild, Anchiovis, holsteensk Hvedemeel og Boghvedegryn, fiin Bygmeel, flere Sorter gode Byggryn, kjøbenhavnsk Kornbrændeviin og Likører, kjøbenhavnsk Øl paa Flasker til 4 a 6 7 pr. Flaske, lybske Pølser, Smør, Æg chemiske Svovlstikker, og bornholmsk Leertøi, som Alt sælges saa billigt muligt af M. Nellemann.
Aarhuus Stifts-Tidende, 1846-07-13
Lemonade-Mouseuse. Forskjellige Sorter mouserende Lemonade a 14 pr. 1/2 Flaske (uden Flaske) faaes hos Chr. Schouby.
Aarhuus Stifts-Tidende, 1846-07-13
Appelsiner. erholdes igjen hos Röse & Gerdes.
Aarhuus Stifts-Tidende, 1846-07-13
Boghvedegryn ere at faae hos P. Mollerup. Italienske Figur- og Traad Nudler, samt Macaroni, bekommes hos Röse & Gerdes.
Aarhuus Stifts-Tidende, 1846-07-13
En Deel gode Pakkasser, samt Kurve i flere Størrelser, faaes billige hos F. C. Døcker. Seildug, Fra Rhinen er mit Lager i denne Tid blevet forsynet med et Parti hollandske Seil, Schier 8 Carrel-Dug, hvoraf de svære anbefales til dHrr. Skibsrhedere og de lettere Sorter til Mølleseil, samt Meelsække.
Aarhuus Stifts-Tidende, 1846-07-13
Da jeg har modtaget nævnte Parti Varer directe fra Fabrikanten, seer jeg mig istand til at kunne sælge samme ligesaa billig som Kjöbenhavns Handlende. C. B. Christensen jun.
Aarhuus Stifts-Tidende, 1846-07-13
St. Croiæ Puddersukker, smukt lyst og storkornet, faaes for 15 1 pr. Ls hos C. B. Christensen jun.
Aarhuus Stifts-Tidende, 1846-07-13
2 a 3 Værelser, med Kjøkken og Spisekammer, ønskes tilleie til næste Flyttetid af S. Thomsen. Jagten "Lykkens Prøve, Skipper L. Jversen, afgaaer snarest muligt til Kiel, medtagende Passagerer og Stykgods. Aarhuus, 13de Juli 1846. A. Thomsen, Mægler.
Aarhuus Stifts-Tidende, 1846-07-13
Voel Skolelærer-Embede i Gjern Herred er vacant.
Aarhuus Stifts-Tidende, 1846-07-13
Ansøgningerne indgives til Provst Schinnerup i Blegind.
Aarhuus Stifts-Tidende, 1846-07-13
En Tæve Hønsehund, med bruunt Hoved, er sidste Løverdag fulgt min Vogn fra Aarhuus hertil, hvor den kan afhentes mod dette Avertissements Betaling. Rosenholm, den 12te Juli 1846. S. Gjødvad.
Aarhuus Stifts-Tidende, 1846-07-13
Rettelse paa nogle Aftryk af sidste Avis stod Datoen feilagtig anført, nemlig, den 18de Julii istedetfor den 11te.
Aarhuus Stifts-Tidende, 1846-07-15
No 116.
Aarhuus Stifts-Tidende, 1846-07-15
Juli. den 15. Onsdagen. privilegeret. Kongelig Stifts-Tidende. Aarhuus Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1846-07-15
Udlandet. Mellem England og de nordamerikanske Fristater er der kommet en ny Kurre paa Traaden. England forlanger nemlig fri Skibsfart paa Columvia fra nu og til evige Tider, hvilket de forenede Stater ikke ville indrømme det, idet de paastaae, at de, ved at tilstaae Hudsons-Bal-Compagniet alene denne Begunstigelse, netop derved tydeligt have tilkjendegivet, at de udelukke England derfra. Oregon=Spørgsmaalet turde altsaa endnu være uafgjort.
Aarhuus Stifts-Tidende, 1846-07-15
Det nye engelske Ministerium, der er sammensat af lutter Whigger, har fundet almindeligt bifald, og det synes, som Tilliden til Regjeringen er bleven vedligeholdt derved. John Russels Bestræbelser, at forene sig med de moderate Conservative, og optage Nogle af dette Parti i det nye Ministerium, var forgjæves. Jmidlertid er det dog lykkedes ham, at Wellington har beholdt sin Post som Chef for den brittiske Armee; men Minister vilde han, ikke mere være, idet han havde erklæret, at han nu ansaae sin politiske Løbebane som afsluttet.
Aarhuus Stifts-Tidende, 1846-07-15
Ogsaa i Frankrig haves nu Ministerskifte. Conseilpræsidenten, den gamle Marskal Soult, har forlangt sin Afskeed, og faaet den. Deputeretkammeret er opløst, og Valgcollegierne sammenkaldte til næstk. 1ste August.
Aarhuus Stifts-Tidende, 1846-07-15
Da Hs. Hellighed Paven, ved et for Størstedelen symbolisk mystisk Ceremoniel, var bleven indviet til Catholikernes Overhoved, og efter at han ved Haandslag, Kys og Omfavnelse havde af samtlige Cardinaler modtaget Løftet og stræng Lydighed, og endelig til Slutning selv havde intoneret Messen, blev han baaren ud til den store Logia og viist for det talrigt forsamlede Folk, idet to Cardinaler, under Kanontorden og alle Kirkeklokkernes Ringning paasatte ham det pavelige Triregnum. Paven gav derefter Folket sin Velsignelse, og nedkastede et Afladsbrev til de Velsignede. Rom var derpaa illumineret tre Aftener i Rad.
Aarhuus Stifts-Tidende, 1846-07-15
Tilstanden i Portugal er endnu meget critisk, og man troer, at England vil intervenere, for at tilveiebringe Rolighed.
Aarhuus Stifts-Tidende, 1846-07-15
Paa Seinefloden har et af de Dampskibe, som fare mellem Paris og Montereau, medens det foer ned ad Floden, fyldt med Passagerer, forleden Dag havt det Uheld, at Dampkjedlen sprang, hvorved tre Mennesker dræbtes og Nogle saaredes. Mange af Passagererne vare, for at undgaae den gloendehede Damp, sprungne i Vandet, men bleve Alle reddede.
Aarhuus Stifts-Tidende, 1846-07-15
Borgerne i Dublin, Jrlands Hovedstad, have den 2den de valgt Hr. Staunton til Lordmajor for næste Aar. "Dette er det første Exempel paa tilføier Beretningen – at Dublins Borgere have anseet saadanne Fortjenester som Hr. Stauntons (han er Redacteur af et Ugeskrift) værdige til en saa høi Belønning, og selv maa han være stolt af, at hans Medborgere saaledes offentligt have erkjendt hans Værd og Dygtighed ved at overdrage ham den høieste Øvrighedspost, som en Dublins Borger kan beklæde."
Aarhuus Stifts-Tidende, 1846-07-15
Fra Linz, i det Østerrigske, berettes, at der i de omliggende Districter forefalde saa hyppige Jldebrande (over 30 i de sidste 14 Dage), at man har seet sig nødsaget til at detaschere flere Troppeafdelinger til hine Egne.
Aarhuus Stifts-Tidende, 1846-07-15
Den flere Gange omtalte galliziske Adelsmand Heinrich von Bogus, af hvis Familie 16 Personer paa det grusomste bleve myrdede af Bonden Szela og hans Bande, og hvis Bønskrift til Keiseren ligeledes er blevet omtalt, er nu ogsaa selv for otte Dage siden myrdet nogle Mile fra Tarnow.
Aarhuus Stifts-Tidende, 1846-07-15
J de østerrigske Stater har det vakt megen Opsigt, at Danmark vil tage de nicobarske Øer i Besiddelse, da Østerrigerne, som i Aaret 1788 toge disse Øer i Besiddelse med to keiserlige Krigskibe, vel igjen havde forladt dem, men dog aldrig opgivet deres Eiendomsret dertil.
Aarhuus Stifts-Tidende, 1846-07-15
Staden Mannheim blev forleden Dag sat i en stor Bevægelse ved en Skovbrand der i Nærheden. Med en overordentlig Hurtighed var en Strækning af en Miils Længde og en halv Fjerdingveis Bredde i fuld Brand, og over tusinde Morgen Land bleve et Rov for Luerne.
Aarhuus Stifts-Tidende, 1846-07-15
Det har i den tydske Kunstverden vakt stor Sensation, at Grevinde Rossi (forhenv. Mlle Sonntag) er vendt tilbage til Skuepladsen. Hendes Gemal skal have ødelagt sig i Bund og Grund ved Spil, og hun seer sig derfor nødsaget til igjen at synge offentligt.
Aarhuus Stifts-Tidende, 1846-07-15
Fædrelandet. Det hedder, at Hs. Maj. Kongen har ladet Sig forelægge en Plan til Kjøbenhavns bedre befæstning, saaledes, at denne blev forlagt til en Linie, der indbefattede Damhuus, Leer- og Lundehuus=Sverne, og ikke skulde bestaae af detascherede Forter, men af en fortløbende befæstet Linie. Overslaget udgjør 17 Millioner Rigsbankdaler. Skjøndt man ikke almindeligt bifalder denne Plan, vidner det dog om, at Sagen har tildraget sig Kongens Opmærksomhed, og det er ikke mindre glædeligt, at dens Nødvendighed ogsaa erkjendes af det store Publicum, der ellers ikke pleier at bekymre sig om Andet end Øieblikkets Jnteres(Ths. Av.)
Aarhuus Stifts-Tidende, 1846-07-15
Stænderne skulle forelægges en Placat ang. Høitidsoffer, hvorved det bestemmes, at det skal være enhver Offerberettiget overladt, naar Nogen af Menighedens Medlemmer undlader at give et efter sin Stilling og Evne samt Stedets eller Egnens Skik og Brug passende Offer, at henvende sig til Communalbestyrelsen, forsaavidt Kjøbstaden angaaer, og paa Landet til Amtsraadet, der dog har at indhente vedk. Sogneforstanderskabs Erklæring, for at faae den Paagjældende ansat til et bestemt Offer, der, i Mangel af Betaling, skal kunne inddrives ved Udpantning. Dog skal det i ethvert Tilfælde, hvor Offeret saaledes bestemmes, staae Parterne frit for, at indstille Sagen (Coll. Td.) til Cancelliets Afgjørelse.
Aarhuus Stifts-Tidende, 1846-07-15
Den Deputerede for Falsters mindre Landeiendomsbesiddere, Kammerraad Drewsen, har formedelst Sygdom seet sig nødsaget til, at melde Forfald i det forestaaende Stændermøde. Desværre giver Drewsens Alder ikke meget Haab om, at han igjen vil opnaae sin forrige fulde Kraft og modtage noget nyt Valg, og saaledes er da rimeligviis nu et offentligt Livs Bane sluttet, der var hæderligt som Faas, der altid var helliget folkelig Friheds og borgerlig Liig heds retfærdige Sag, og aldrig undlod, at yde nogen god og fædrelandsk Stræben kraftig Bistand. Navnlig er det da den danske Bondestand, der i mange Aartier har været vant til at ansee Drewsen for sin Lærer og Leder, for sin Forsvarer og Ordfører, som med Sorg vil modtage dette Budskab; thi det er ogsaa vist nok, at den endnu ikke har fundet Nogen imellem sine Medlemmer og Repræsentanter, der paa een Gang har levet saameget i og for den, der saaledes har forstaaet og arbeidet for dens Tarv i alle dens Livs Retninger, som han, og at den vil have vanskeligt ved at finde hans Lige, medens den dog endnu har en haard og lang Kamp at gjennemgaae, inden den med Sandhed kan siges i alle Henseender at staae lige med sine Medborgere. (Fædrel.) Ligeledes har den alderstegne Deputerede, Eier af Nebel Mølle, Justitsraad Wulff, R. af D. og Dannebrogsmand, der, som bekjendt, har været alle hidtilværende jydske Stænderforsamlingers høitagtede Alders præsident, og som Saadan ogsaa var Den, der talte det første Ord i Viborg Stændersal, nylig, paa Grund af sin høie Alder og svækkede Hørelse, indmeldt sin (Aalb. Av.) Dimission.
Aarhuus Stifts-Tidende, 1846-07-15
Om Fæstegaarde paa de kongl. Domainer, har Hs. Maj. under 1ste de, allern, bestemt saaledes: Naar en Gaard ikke i Fæsterens eller hans Enkes Levetid er bleven bortarvefæstet til Besidderen, skal Vort Rentek, lade forelægge den af den afdøde Fæsters Børn, som af denne maatte være anbefalet til at erholde Gaarden, eller, hvis Jntet herom er tilkjendegivet, den, som de øvrige Livsarvinger ønske Gaarden overdragen, at udrede i Kjøbesum for Arvefæste=Eiendommen to Trediedele af Gaardens Salgsværdi i Handel og Vandel, efter Collegiets Bestemmelse; men, hvis der ei er nogen Livsarving eller ingen Saadan kan eller vil overtage Gaarden paa saadanne vilkaar, bliver den ved offentlig Auction at afhænde til Arvefæste-Eiendom. - For selv i dette Tilfælde at lette den afdøde Fæsters eller Enkes Livsarvinger at kjøbe Gaarden, skjænkes dem en Trediedeel af Kjøbesummen, saaledes at den, der paa deres Vegne bliver Høistbydende, kun har at udrede to Trediedele af det høieste Bud. Og bliver Gaarden endeligen saa høit opbuden, at den forrige Fæsters Livsarvinger ikke kunne eller ville overtage den til saa høi Priis, ville Vi af særdeles kgl. Naade have fastsat, at den ene Trediedeel af Kjøbesummen vil være at tillægge de uforsørgede Livsarvinger, til Fordeling mellem dem efter nærmere allerh. Bestemmelse. -
Aarhuus Stifts-Tidende, 1846-07-15
Ved Lollands Landboforenings Møde i Maribo den 6te de, der overværedes af Politimesteren, Byfoged Møller, har Foreningen, foranlediget ved Hs. Maj. Kongens Rescript af 12te Mai angaaende Foreningens Virksomhed, taget den Beslutning, at opløse sig. (B. T.)
Aarhuus Stifts-Tidende, 1846-07-15
Ved Høiesteret er Skolelærer J. Chr. Nielsen, der for uværdigt og forargeligt Forhold var af Sjællands Stifts Landemode og Ringsted Alsted Herreders Provsteret dømt til at have sit Embede som Skolelærer i Allindelille forbrudt, kjendt for Actors Tiltale i denne Sag fri at være. Dog bør, i Henseende til Actionens Omkostninger, Landemodets Dom ved Magt, at stande. J Salarium til Etatsraad Salicath for Høiesteret betaler Tiltalte 40 Rbd.
Aarhuus Stifts-Tidende, 1846-07-15
Efter at Dampskibet "Christian VIII" tidligere har foretaget Lysttoure til Augustenborg og Svendborg, blev det af Selskabet Harmonien i Apenrade engageret til i Søndags at gjøre en Lysttour til Fredericia. Selskabet udgjorde 120 Personer, som i det herligste Sommerveir paa den raske Damper glede forbi Lillebelts yndige Kyster og Øer. J Nærheden, af Snoghøi mødtes Dampskibet af en lille Flotille af Baade, som, fyldt med pyntede Herrer og Damer, var ledsaget af et Musikchor. J Fredericia blev Selskabet overrasket af den meest hædrende Modtagelse: alle Skibene flaggede, Kanonsalut lød fra Land, ved Opgangen paa den pyntede Skibsbro vajede to store hvide Flag med Jndskrifterne: "Apenrade og Fredericia, og Brigadens Musikhor musicerede. Efter at være blevne hilsede med et Par Velkomsttaler, førtes de Ankomne af Fredericianerne i Procession, med Musiken i Spidsen, til Klubbens Locale, hvor der blev præsenteret Forfriskninger, musiceret, dandset, udbragt Toaster osv. Siden førtes Selskabet langs Stadens Volde til det Locale, hvor der blev dineret. Med stormende Jubel modtoges her de afvexlende af Fredericianerne og Apenraderne udbragte Skaaler for Kongen, Kronprindsen, Apenrade, Fredericia a. Efter at Fredericianerne paa alle Maader havde gjort deres Gjæster Opholdet saa behageligt som muligt, gik disse igjen ombord. Apenraderne toge den hjerteligste Afsted fra deres nye Venner, og indbøde dem til at aflægge et Gjenbesøg. Tusindstemmige Hurraraab blandede sig med Musikens Toner og Kanonernes Afskeds(Apeur. Av.) hilsen.
Aarhuus Stifts-Tidende, 1846-07-15
Dampskibet "Maagen", som ellers med en Post vogns Alvor og Regelmæssighed stedse befærder sin vaade Vei mellem Assens og Aarssund, gjorde den 9de Juli en Fart til Snoghøi. Tidligt forlod den sin Rede ved Assens Skibsbro, indtog herfra et lille vakkert Musikcorps og et Dusin fyenske Have-Elskere og Elskerinder, foer over til den slesvigske Kyst og medtog under Farten, deels i Aaresund og Heilsminde, deels ved Stenderup, hele Skarer af Slesvigere, som dreves af den samme priselige Trang, at bivaane Haveselskabets Generalforsamling paa Snoghøi. Her modtoges "Maagens 70 Jndvaanere af Generalkrigscommissair Riegels og de allerede indtrufne Medl. af Selskabet. Med Brigademusikcorpset fra Fredericia i Spidsen førtes de Ankomne i festlig Procession ind i Haven. Derpaa toges Blomsterudstillingen i Øiesyn, og Bestyrelsen uddeelte Sølvmedailler til dem, som bleve disse tilkjendte. Saaledes modtog Fru Brandt i Fredericia første Medaille for 6 Pelagonier, Gartner Fløystrup i Horsens anden Medaille for 6 Fuchster; tredie Medaille blev ikke uddeelt, da de til Concurrence og denne indkomne 12 Rosenbouketter befandtes for medtagne af Forsendelsen til at deres Værdi kunde bedømmes. Fru Fibiger i Fredericia tilkjendtes en Extra-Medaille for en udmærket smuk blomstrende Cactus Speciosa. Den for 20 Sorter af de smukkeste Georginer udsatte 4de Medaille vil blive uddeelt ved en Udstilling den 18de Septbr. i Fredericia. Derpaa foretoges Forlodningen af de aarlige Gevinster. Medens dette stod paa foretoge Nogle af Selskabet en Excursion paa "Maagen" til det nærliggende Fredericia. Efter Tilbagekomsten til Snoghøi gik man til de i Haven dækkede Spise borde, hvor Værten havde spillet Mængden det Puds, at han kun havde ladet dække for dem, som de foregaaende Dage have bestilt billet, hvilket ikke havde været muligt for Alle. Medens saaledes et Par Hundrede indtoge Middagsmaaltid, maatte den øvrige Mængde nøies med at see og høre til. Selskabets Forhandlinger optoges igjen efter Spiisningen; men Regnen afbrød Forhandlingerne, der sluttedes Kl. 6 med et Leve for Havens Eier og Selskabet. - Henimod Aften gik "Maagens" slesvigske og fyenske Befolkning ombord i en dygtig Regn. De Damer, som ikke yndede Kahyttens qvalme Luft, fandt Ly under det udspændte Seil, som dog senere, da Blæsten bleve stærkere og Aftenens Mulm større, maatte nedtages.
Aarhuus Stifts-Tidende, 1846-07-15
Da man Kl. 10 var ankommen i Bugten ved Heilsminde, lode de Baade, som her skulde indfinde sig for at føre de c. 24 Medlemmer fra Christiansfeldt og Omegn i Land, sig ikke see. De fra Tid til anden affyrede Signalskud, de af og til afbrændte Blus og opsatte Raketter nyttede til Intet. Omsider, da der var forløben over en Time og den Beslutning var tagen, at hine Passagerer maatte følge med til Aarøsund, kom Baaden fra Landet. Der opstod nu en Tumult blandt en Deel af Damerne, som nægtede at stige ned i de som Nøddeskaller ved Siden af Maagen svævende Smaabaade. Ja de usøvante Herrer, saae ogsaa med en vis Gru ned paa disse Landings redskaber, der i Mørket kunde skimtes at bevæges hid og did af det lumske urolige Hav. Da fremtraadte den unge Fru Ahlefeldt fra Faurvraa, som, hvorvel ikke af sine Kjønsfæller, var for sin Skjønheds Skyld paa Reisen bleven anseet for Selskabets Dronning, i Spidsen for de øvrige Damer og erklærede, at hun ikke i fjerneste Maade var ængstelig, og steg, for at give Opmuntringen større Vægt, ned i en af Baadene, nu skammede de Andre sig, - dog fandtes der een Dame, som paa ingen Maade vilde anbetroe sit Liv til Heilsmindes Nøddeskaller og fulgte med Maagen", der først ud paa den mørke regnfulde Nat naaede Aarssund. "Maagen, er et af vore solideste Dampfartøier, er uafbrudt i Farten med Posterne over Beltet, og har gjort denne Tjeneste i mange Aar; men endnu har det aldrig trængt til nogen Hovedreparation eller man har hørt mindste Uheld om det, medens Dampskibet paa Storebelt nu undergaaer en stor Reparation, skjøndt det kun er 2 Aar gammelt. (Dv.)
Aarhuus Stifts-Tidende, 1846-07-15
Det nye Dampskib "Copenhagen", som nu gaaer imellem Kiel og Kjøbenhavn, har i Glasgow kostet over 200,000 Rbd. Rhederne ere: dHrr. Conferentsraad Donner og Consul Schmidt. Skibets Drægtighed er 300 C. Læster, hvoraf Lasterummet udgjør c. 170. Det har 92 Køier, hvoraf 68 paa første Plads, 24 paa anden. Af Sovekahytter er der 19, meget hyggelige og elegante. Den store Salons Meubler ere deels betrukne med mørkerødt Damask, deels bedækkede af smukke Tæpper; Væggene prydede med khvnske Prospecter, Speile, Bogskab, en Kamin af Marmor; Vinduerne deels skjulte af Silkejalousier med engelske Prospecter, deels smykkede med indbrændt Glasmaleri. Skibet føres af Pr. Lieutn. Sommer hvorimod Capt. Lieutn. Købke skal føre Christian VIII, som herefter skal fare imellem Kiel og Stockholm.
Aarhuus Stifts-Tidende, 1846-07-15
Jfølge de fyenske Aviser passerede i Løverdags en høist sørgelig Tildragelse i Nærheden af Hannesborg, idet den meget agtede Gaardmand og Sognefoged Morten Andersen i Kissendrup paa det ynkeligste mistede Livet. Ved tilhest at skulle passere flere Vogne, blev Hesten sky, steilede bag over, hvorved den Ulykkelige kastedes mod et af Vognenes Hjul og segnede, med knuust Hoved, død og paa Stedet. Det var en Mand i sin kraftfuldeste Alder, udrustet med fleersidige Kundskaber, forenede med en sund Dømmekraft.
Aarhuus Stifts-Tidende, 1846-07-15
J Søndags Aftes - fortæller "Svendborg Avis opstod en Strid mellem nogle Drenge, som badede sig ved den saakaldte Skandse paa Thorseng. Striden tog en saa beklagelig Ende, at en aarig Lære dreng fra Svendborg af en anden Dreng fra Vindeby bibragtes et livsfarligt Stik i Ryggen med en Foldekniv, der skal være trængt ind i Lungen. Drengen fra Vindeby er arresteret.
Aarhuus Stifts-Tidende, 1846-07-15
J Odense indtraf i Fredags et Dødsfald, der vil bringe Sorg i flere Familier der i Staden, nemlig Postmester Lausens Hustru. J Løverdags feirede sammesteds en høitagtet Medborger, Viinhandler Jensen, sin Sølvbryllupsfest.
Aarhuus Stifts-Tidende, 1846-07-15
Forleden Dag indtoge to Tjenestepiger i Nakskov Vitriolsyre. Skjøndt de tjente paa forskjellige Steder, udførtes deres formastelige Beslutning paa een og samme Tid. Den Ene af disse Ulykkelige døde anden Dag under skrækkelige Piinsler, den Anden lever endnu.
Aarhuus Stifts-Tidende, 1846-07-15
J samme By faldt i Søndags Efterm. et lille 3 Aars Pigebarn ud fra Bolværket i Havnen og ned i Vandet. En laars Dreng, Ferdinand Richter, en Søn af Bager Richter, saae det, og uden at betænke sig, kastede han sin Trøie, styrtede sig med de øvrige Klæder paa i Søen, og reddede Barnet, der allerede var ført et Stykke bort med Strømmen, idet han holdt det oppe med den ene Arm, og svømmede med den anden. Denne sjeldne Handling af et Barn fortjener idetmindste offentlig Roes.
Aarhuus Stifts-Tidende, 1846-07-15
J Rødby passerede sidstl. 2den Juli den Ulykke, at en Skoledreng, Søn af Kjøbmand Boas, faldt nedfra Klattre=Indretningen paa Gymnastikpladsen og brækkede begge sine Arme.
Aarhuus Stifts-Tidende, 1846-07-15
"Rendsborger Ugeblad, beretter nu, at den slesvigske Overret har ophævet Rendsborger=Politiets Kjendelse, hvorved Skomager Bechmann, for at have baaret en saakaldet slesvig-holsteensk Fane paa en Maskerade, enten skulde erlægge en Mulct eller afsone den med Fængselstraf. Bechmanns Defensor, Dr. Heiberg, har derimod faaet en Jrettesættelse for sin utilbørlige Skrivemaade i denne Fanesag.